2022 9 28
2.
LT
Europos Sąjungos oficialusis leidinys
C 370/9
Produkto tipai Specifikacijos I skyriaus III skirsnio tekstas buvo pakeistas nurodant, kad į šią specifikaciją įtrauktos saugomos kilmės vietos nuorodos nebėra išimtinai neputojantiems baltiesiems vynams skirtos kilmės vietos nuorodos.
Saugomos kilmės vietos nuorodos „Alsace grand cru“, kuriomis žymimi tik neputojantys baltieji ir raudonieji vynai, įvardijamos nurodant pavadinimus („Alsace grand cru Hengst“ ir „Alsace grand cru Kirchberg de Barr“).
Nuorodą „Alsace Grand Cru Kirchberg de Barr“ suteikus ir neputojantiems raudoniesiems vynams, keičiamos kelios bendrojo dokumento dalys.
3.
Geografinė vietovė Specifikacijos I skyriaus IV skirsnio 1 dalyje įterpiama pastraipa, kurioje nurodomos datos, kuriomis INAO kompetentingas nacionalinis komitetas patvirtino geografinę vietovę, ir į specifikaciją įtrauktos vietovės ribų nustatymo pagrindas – 2021 m.
Oficialusis geografinių kodų registras.
Ši informacija įteisina vietovės ribų nustatymą.
Įtraukus informaciją į 2021 m.
Oficialųjį geografinių kodų registrą, aktualizuojamas komunų pavadinimų sąrašas.
Todėl Kjentsemo ir Sigolsemo komunos išbraukiamos, o jų teritorija prijungiama prie Kaizersberg Vinjoblio komunos.
Šie redakcinio pobūdžio pakeitimai nekeičia geografinės vietovės teritorijos ribų.
1 dalyje taip pat įrašomi šie sakiniai: „Su geografinę vietovę vaizduojančiais kartografiniais dokumentais galima susipažinti INAO svetainėje.
Merijai pateiktas komunos, kurios teritorija į geografinę vietovę patenka ne visa, kartografinis geografinės vietovės ribas nustatantis dokumentas.“
Dėl šių pakeitimų iš dalies keičiamas bendrojo dokumento 6 punktas.
4.
Nustatytas sklypas Specifikacijos I skyriaus IV skirsnio 2 dalyje: — pirmoje pastraipoje, siekiant ištaisyti spragą, įrašoma informacija „2006 m. rugsėjo 6 ir 7 d.“, t. y. data, kurią kompetentingas nacionalinis komitetas patvirtino sklypą; — antroje pastraipoje formuluotė iš dalies keičiama, kad būtų atsižvelgta į IV skirsnio 1 dalyje padarytus komunų pavadinimų pakeitimus; — lentelės skiltis „Komunos“ atnaujinta, kad atitiktų IV skirsnio 1 dalyje paminėtų komunų pavadinimus.
Šis pakeitimas neturi poveikio bendrajam dokumentui.
5.
Arčiausiai esanti vietovė Specifikacijos I skyriaus IV skirsnio 3 dalyje iš dalies keičiama pastraipa, kurioje nurodomas į specifikaciją įtrauktos vietovės ribų nustatymo pagrindas – 2021 m.
Oficialusis geografinių kodų registras.
Ši informacija įteisina vietovės ribų nustatymą.
Įtraukus informaciją į 2021 m.
Oficialųjį geografinių kodų registrą, aktualizuojamas komunų pavadinimų sąrašas.
Taigi Kaizersbergo komunos pavadinimas išbrauktas ir pridėtas Kaizersberg Vinjoblio komunos pavadinimas, nurodant, kad į geografinę vietovę patenka dalis šios komunos (tik deleguotosios Kaizersbergo komunos teritorija).
Šie redakcinio pobūdžio pakeitimai nekeičia arčiausiai esančios vietovės teritorijos.
Dėl šių pakeitimų iš dalies keičiamas bendrojo dokumento 9 punktas.